Још један разлог за рат је настао због жестоке борбе за колонијалну превласт између Британске и Француске империје, које су се, како су се обе шириле, сукобљавале на два континента. Званичном почетку непријатељстава у Европи су претходиле борбе у Северној Америци, где је ширење на запад британских колонија смештених на источној обали почело да угрожава француске интересе у долини Мисисипија крајем 1740-их и почетком 1750-их. Да би спречили ширење Вирџиније и Пенсилваније, Французи су саградили низ утврђења у данашњој западној Пенсилванији средином 1750-их. Британски напори да се уклоне је довео до сукоба који се углавном сматрају делом Француског и индијанског рата, у ком су борбе почеле две године пре почетка непријатељстава у Европи.